สรุป 7 วันอันตราย ตาย 358
สรุป 7 วันอันตราย ตาย 358 ราย สาเหตุใหญ่เมาแล้วขับ อุบัติเหตุ-บาดเจ็บ ลดลง 5 ม.ค. 54 - นายสุเทพ เทือกสุบรรณ รองนายกรัฐมนตรีฝ่ายความมั่นคง ในฐานะประธานกรรมการและผู้อำนวยการความปลอดภัยทางถนน เป็นประธานแถลงข่าวสรุปผลการดำเนินการป้องกันและลดอุบัติเหตุทางถนนช่วง เทศกาลปีใหม่ 2554 ในช่วงรณรงค์ 7 วันระวังอันตราย วันที่ 29 ธันวาคม ถึง วันที่ 4 มกราคม 2554 ว่า เกิดอุบัติเหตุทางถนน 3497 ครั้ง เปรียบเทียบกับช่วงเทศกาลปี 2553 เกิด 3534 ครั้ง ลดลง 37 ครั้ง หรือคิดเป็นร้อยละ 1.05ผู้เสียชีวิต 358 ราย เปรียบเทียบกับช่วงปี 2553 มีผู้เสียชีวิต 347 ราย เพิ่มขึ้น 11 ราย คิดเป็นร้อยละ 3.17 ขณะที่มีผู้ได้รับบาดเจ็บ 3750 ราย เปรียบเทียบกับช่วงปีที่ผ่านมามีผู้บาดเจ็บ 3827 ราย ลดลง 77 ราย คิดเป็นร้อยละ 2.01จังหวัดที่เกิดอุบัติเหตุสูงสุด ได้แก่ พิษณุโลก และเชียงราย จังหวัดที่มีผู้เสียชีวิตสูงสุด ได้แก่ ลพบุรี 13 ราย จังหวัดที่มีผู้บาดเจ็บสูงสุด ได้แก่ เชียงราย 131 คน สาเหตุของอุบัติเหตุพบว่าการเมาสุราเป็นอันดับแรก รองลงมาคือการขับรถเร็ว โดยมีรถจักรยานยนต์เป็นพาหนะที่ก่อให้เกิดอุบัติเหตุสูงสุด รองลงมาคือ รถกระบะนอกจากนั้น ยังพบว่า 1 ใน 4 ของผู้เสียชีวิตและบาดเจ็บ เป็นเด็กและเยาวชนอายุต่ำกว่า 20 ปี ถนนที่เกิดอุบัติเหตุสูงสุด คือ ถนนนอกเขตทางหลวงแผ่นดิน ร้อยละ 63.85 
สรุป 7 วันอันตราย ตาย 358 ราย สาเหตุใหญ่เมาแล้วขับ อุบัติเหตุ-บาดเจ็บ ลดลง 5 ม.ค.
ศูนย์อำนวยการป้องกันและลดอุบัติเหตุทางถนน,7 วันอันตราย 2554